WENDY - REVOLUTION ( Majeste Album )//STEMARXPRODART by Stemarx Prodart | Free Listening on SoundCloud
WENDY - REVOLUTION ( Majeste Album )//STEMARXPRODART
by Stemarx Prodart
published on 2014-01-04T03:25:49Z
itunes.apple.com/us/album/majeste/id774983587
Mwen se Tousen Louveti jodi a mwen vinn fe yon ti pale ak nou, paske Papa nou Desalin pa kontan, mwen setoblije fe aparisyon m,
mwen se yon nan premye neg ki komanse trase plan pou nou te ka lib, e mwen fye de fre mwen Desalinn ki akompli rev mwen te toujou swete pou tout pitit neg kreyol san distenksyon.
-eske nou te konnen ki vale kalamite ak soufrans zanset nou te pase?
-eske nou te konnen ki vale mati, yo te fe sibi?
-eske nou te konnen yo te konn antere anpil nan premye paran nou tou vivan ak siwo mye badijonnen sou tout ko pou foumi manje?
-eske nou te konnen kijan move lawon yo bay pou kolon yo te konn vide nan chodye lwi cho, le nou pa vle travay?
eske nou te konnen ki vale fanm vanyan blan franse kou espanyol te vyole?ESKLAV
Neg repiblik kolonyalis yo debake sou te Dayiti ak yon kwa, yo egare anpil nan fre Tayinos ak Siboye nou, Ayibobo pou yo.
Pitit cheri mwen yo, blan sa yo bann yon relijyon tet anba, yo maske yon bann pret pou preche nou dosilite ak sistem eksplwatasyon kolonyal la. Anplis yon liv nan men yo ki tradwi tout fom panse yo, pou vinn zonbifye nou.
Ay Pitit mwen yo! chak fwa m’ap di lwa donjo kongo yoruba afik mwen monte ap raj! Choche yo pran nou distribiye mezi moun ki soti nan menm tribi kou fanmiy nan chak kwen peyi a , dekwa pou n pa janm kwaze,
pou nou pa ka kominike. Men Podyab pou yo, yo pa konn kiles nou ye, se we yo nou.
Avan nou te esklav fizikman sou te sa, kay manman nou, nou se te gwo wa, neg ki konn metrize fos linive, neg ki konn travay, neg ki ranpli ak fos ak sajes, neg ki pap bese tet atet devan palave kap fe radiyes. Neg ki konn lanmo pa vle di lafen , neg ki konn vale chak grenn bagay ki nan lanati, neg tou ki konn kijan pou pale ak Dye .
Ebyen se konsa, pitit mwen yo, Makandal, Boukman, mwen Tousen, Desalinn, Kristof ak kapwa pou ajoute Bwaron Tone, jwenn ak lot paran nou pral sonde nanm nou, ansanm pou nou vinn akouche yon lang ki rele nou CHE MET CHE METRES, yon lang ki twadwi tout santiman raj nou yo, yon lang ki twadwi tout soupi ak soufrans epi mati nou yo, yon lang ki soti kom denye rel kote yon moun ap toufe, lang sa li KREYOL. Kreyol pran tout fom dyol paske li se yon lang ki deklare libete, kreyol se premye eritaj libete ke li ye.desalinnes
se konsa nou li te ak kreyol, Kolon pa konprann , yo di nap pale jagon, paske nou te sevi ak kek nan pawol yo , poun te ka fe pawoli.
Depi kreyol pale ebyen Kreyol yo konprann, paske se lang rezilta nanm nou li ye, se pa vre pitit mwen yo!
Neg komanse tonbe dako, monte nan monn leswa, al pale ak neg anwo , donk nou retounen nan rasin nou, paske si ou bliye rasinn ou pa gen anyen wap devni ke pay pwa, se sak fe m-ap pwofite di nou, piga nou janm meprize rasin nou se sel chimen limye yon moun ki vle toujou vle jise fyete libete li .
Nan grenpe monn leswa, se konsa nou vinn kontre ak lespri fos kreyatris linive, nou vinn komanse palopeyipe sou tanbou, chak swe konsa nou vinn etabli pwop relijyon pa nou, ki se VODOU, le sa rat boukannen anba sann yo, deklare ke relijyon nou se yon relijyon sal, e setalo gen kek blan franse ki komanse ap transmet bay lot fre parey nou yo, vye bagay sanpwel, fe yo transfome tankou bet ou lougawou pou yo ka vinn pesekite nou le nou nan monn lan. Anpasan m-ap di nou ke, yon bon vodwizan pap nan koupe pye bwa ni li pap nan sosyete nan simen laperez, yon bon vodwizan se yon moun ki konn enpotans chak bagay nan linive e ki konn kijan pou li sevi avek yo. Se yon limye pesonn pa ka we ak zye men ki klere plis pase soley blanch lan.
Yon Vre vodwizan pap nan zonbifye moun pwop nasyon avek li sou okenn preteks. Monche kolon se vle li vle pou n pa janm konn verite a, nou pa we kijan li fe pwop nan kek fre nou yo meprize lang kreyol , poutan lang kreyol sa rezilta frekans nanm ou ak frekans zanset ou e ki marye ak vodou.
Bon mezanmi pitit mwen yo, si m tap pran pou m pale nou nou tap sezi we e sezi tande, men mwen te vinn la paske mwen we dirijan nou k-ap dirije pa konn rasinn yo, yo mele nan tout sos, sevo neg sa yo file pase kalalou.
M pa vle nou bliye rasin nou, paske si nou bliye se vekse nou vekse tout gran paran nou.
DESSALINESSPapa nou Desalin pa -t yon paste, ni yon pret katolik, ni lot seri lot bagay k-ap sevi ap relijyon pou anestezi limanite , li se te yon vodwizan konsekan, ki pat pe pote KITANAGO pou li te ka plante libete . Ayiyen se-m ak fre-m yo, nou se yon pep ki pote mak so Kreyate, e nou pote eneji li a tout nan zantray nou. Nou dwe fye de sa, men si nou inyore chimen zanset yo te ban nou, se adomaj pou sa ki inyore li, sel bagay m konnen yon jou nou neg na retounen pou met lod nan dezod. Paske se pa tip libete sa nou te kite pou pitit nou yo, se pa li sa.
Men jounen jodi a kot libete sa? kote li? sa fe avek li ? kote fyete nou? kote karakte nou? menm drapo nou , nou pedi koule li, nou pedi idantite li? Ayisyen reve nou? san mwen pat koule pou gran mesi kout baton, san fre m Desalinn pa te koule pou gran mesi chyen.
Retounen nan rasinn nou, se te tonton nou TOUSEN LOUVETI!
Ote : Marx Stephenson TELUSMA
dit Stemarx d’Elshouahdei
« Teks sila se yon estre ki gen pou paret nan liv KREYOL AL LEKOL « Genre
WENDYTRAKA
Comment by sadking26
traka tout tan
2016/02/23 03:03:57 +0000
Comment by Rayen Carl
se pa mantiiii nu dwe lib !!!!!!?
2014/02/05 21:06:11 +0000
Comment by Saito Jean Francois
M pa gen anyen m ka di ti nonm sa a anko
2014/02/05 12:21:40 +0000
Comment by Black alen
Sa Move anpil
2014/01/14 16:14:42 +0000
Users who like WENDY - REVOLUTION ( Majeste Album )//STEMARXPRODART
Users who reposted WENDY - REVOLUTION ( Majeste Album )//STEMARXPRODART
Playlists containing WENDY - REVOLUTION ( Majeste Album )//STEMARXPRODART
Groups containing WENDY - REVOLUTION ( Majeste Album )//STEMARXPRODART
More tracks like WENDY - REVOLUTION ( Majeste Album )//STEMARXPRODART